                                             Z A P I S N I K

         Sa sjednice Općinskog vijeća općine Jarmina održane 18. svibnja 2010. godine u 20 sati u prostorijama općine Jarmina.

         NAZOČNI:                                                         ODSUTNI:

1. DALIBOR BELA                                          1. MARIO KRUŠELJ

2. ĐURO HORVAT

3. STJEPAN DADIĆ

4. STJEPAN MAJPRUZ

5. MILAN NAGLIĆ

6. DRAGUTIN CULI

7. STJEPAN SEDLAR

8. VLAIMIR KLARIĆ

9. MARIO MATIĆ

10. TOMISLAV PRACAIĆ

        Predsjednik Općinskog vijeća Milan Naglić za sjednicu predlaže

                                        D N E V N I   R E D

        1.Usvajanje zapisnika sa prethodne sjednice.

        2.Informacija o radovima u općini

        3.Izvješće komunalnog pogona o vodi.

        4.Donošenje Odluke o prijemu djelatnika u radni odnos.

        5.Donošenje Odluke o raspisivanju javnog natječaja za

           nabavu građevinskog materijala.

        6.Donošenje Odluke o raspisivanju javnog natječaja za

           održavanje javne rasvjete.

        7.Donošenje Odluke o raspisivanju javnog natječaja

           za najam poslovnog prostora.

        8.Izbor  odbora za poljoprivredu

        9.Izbor odbora za branitelje.

       10.Razno.

        Glasovanjem dnevni red je jednoglasno usvojen.

                                                  Točka 1.

         Kako primjedbi na zapisnik sa prethodne sjednice vijeća nije bilo, glasovanjem vijećnika zapisnik je jednoglasno prihvaćen.

                                          Točka 2.

 Vijećnik Dragutin Culi pita dali se točka dva smatra aktualnim satom te 

dali su obuhvaćena pitanja vijećnika.

         Nakon rasprave donesen je zaključak da je točka dva aktualni sat.

         Načelnik Andrija Draganić vijećnike je informirao o javnim radovima te je rekao da je zaposleno sedam muških osoba i četiri žene a trenutno rade na lovačkoj kući prostor za hidrofor.

         Također je rečeno da je Stjepan Majpruz tražio od uduga da dostave svoje zahtjeve za pomoć kroz javne radove.

         Donačelnica Višnja Škrlec je rekla da je većina općina dobila javne radove na period od tri mjeseca te da je projekt vezano uz izobrazbu žena vjerojatno prošao.

         Načelnik se osvrnuo na proslavu dana općine te je rekao da je obilježavanje dobro prošlo, odaziv je bio odličan i zahvaljuje se vijećnicima na nazočnosti i u pruženoj pomoći.

         Načelnik je podnio financijsko izvješće a troškovi su iznosili cca 60.000 kuna.

         Vijećnik Dragutin Culi je rekao da je svaki prijedlog dobrodošao ,to je velika organizacija a odaziv ljudi velik te nagodinu treba gledat da se troškovi smanje i da se uključi više sponzora te da treba napraviti pismeno troškove organizacije dana općine.

          Vijećnik Stjepan Dadić je rekao da ima puno primjedbi a vijećnici su trebali biti zaduženi za nešto treba iz obavezati za neke poslove.

           Vijećnik Vladimir Klarić je rekao da su svi u pravu, ima puno rada,novca i puno problema

            Vijećnik Tomislav Pracaić je rekao S.Majpruzu ako je netko nezadovoljan trebao je biti gore i nešto raditi.

            Predsjednik vijeća Milan Naglić je rekao da on nije mogao biti a ljudi koji su radili treba im zahvaliti.

            Vijećnik Stjepan Dadić je rekao da za vijeće ima stalno ista pitanja vezano uz rukohvat, struju i oglasne stupove.

             Zamjenica Načelnika Višnja Škrlec je rekla da stupova ima u Vibrobetonu te se tamo mogu uzeti.

             Đuro Franjčić je vijećnike izvijestio o ponudi za turističke znakove gdje bi i turistička zajednica sudjelovala sa pedeset posto.

            Vijećnik Đuro Horvat pita za signalizaciju-bljeskalice u vinkovačkoj ulici.

              Dragutin Culi je rekao da nemamo kompetencije ali se može dati upit da se postave bljeskalice a za znakove treba se još propitat.

              Načelnik je rekao rekao da prioritet trebaju biti bljeskalice a nekao se Drago Culi zaduži za signalizaciju.

              Dragutin Culi je rekao da se on zadužuje da će poduzet potrebne korake oko signalizacije.

              Nakon rasprave zaključeno je da se nađe još neka ponuda za turističke znakove

              Vijećnik Dragutin Culi pita što je sa inventurom, Internet bankarstvom sa reaslizacijom komunalne naknade,ocjenjivanjem službenika, očevidnik.

              Nakon rasprave rečeno je da za iduću sjednicu treba vidjeti što treba otpisati

                                                  Točka 3.

             Izvješće o vodi dao je Đuro Franjčić te je nakon rasprave zaključeno da se sastane Socijalno vijeće (odbor) vezano uz komunalnu naknadu da se vidi što raditi sa kućama koje nisu za stanovanje.

                                                   Točka 4.

             Pročelnik predlaže za u povjerenstvo za provedbu natječaja za prijem djelatnika u radni odnos uđu Dragutin Culi, Andrija Draganić i Stjepan Smetiško što je glasovanjem jednoglasno i prihvaćeno.

                                                    Točka 5.

            Nakon prijedloga vijećnika glasovanjem jednoglasno je donesena  odluka o imenovanju Povjerenstva za provedbu natječaja za nabavu građevinskog materijala, za održavanje javne rasvjete i za najam poslovnog prostora u sastavu Andrija Draganić, Milan Naglić,Višnja Škrlec, Tomislav Pracaić i Vladimir Klarić.

           Također je glasovanjem jednoglasno donesena odluka o raspisivanju natječaja za nabavu građevinskog materijala.

                                                   Točka 6.

           Načelnik je rekao da postoji potreba za raspisivanjem natječaja za održavanje javne rasvjete.

           Glasovanjem vijećnika jednoglasno je donesena  odluka o raspisivanju natječaja za održavanje javne rasvjete.

                                                   Točka 7.

           Pod ovom točkom dnevnog reda na prijedlog načelnika jednoglasno je donesena odluka o raspisivanju natječaja za najam dva poslovna prostora u ulici B.Radića 27 (zgrada starog doma).

                                                   Točka 8.

          Načelnik predlaže da se imenuje odbor za poljoprivredu.

          Glasovanjem,jednoglasno je imenovan Odbor za poljoprivredu u sastavu Željko Ileković za predsjednika a za članove Dragutin Culi i Stjepan Majpruz.

          Glasovanjem vijećnika jednoglasno je izabran Odbor za branitelje u sastavu Stevo Culej za predsjednika a za članove Đuro Horvat i Dalibor Bela.

                                                    Točka 9.

          Vijećnik Vladimir Klarić pita u kakvom su stanju arteški bunari i dali se mogu staviti u funkciju.

          Đuro Franjčić je rekao da su se 1993. godine ispitivali i da su uglavnom neispravni jedino je možda moguće crpljenje vode u ulici V.Nazora.

          Također je rećeno da će se u Zagorje ići vjerojatno oko dvadesetog lipnja.

                                                                              Predsjednik Općinskog vijeća

                                                                                        Milan Naglić

